கேள்வி: இராம்பன் - வரலாறு குறித்து விரிவாக சொல்லுங்கள்.
பதில்: 1846 ஆம் ஆண்டில் ஜம்மு காஷ்மீர் இணைப்பு ஒப்பந்தம் உருவாவதற்கு முன்பு, செனாப் ஆறு ஆற்றின் வலது கரையில் 15 வீடுகளைக் கொண்ட நாஷ்பாண்ட் (பின்னர் 'ராம்பன்') என்று அழைக்கப்பட்ட ஒரு சிறிய கிராமம் இருந்ததாக சி.இ. பேட்ஸ் காஷ்மீரின் வர்த்தமானி என்ற தனது புத்தகத்தில் எழுதுகிறார். ஜம்முவின் ராஜா குலாப் சிங் ஜம்மு & காஷ்மீர் மாநிலத்தின் மகாராஜாவானபோது, ஜம்மு-உதம்பூர் மாவட்டம் -பனிஹால் வழியாக அரச குடும்பத்தினர் சிறீநகரை அடைய இந்த ஊரை பயன்படுத்தினர். தோக்ராக்கள் தற்போதைய இராம்பனுக்கு அருகில் ஒரு கட்டிடத்தையும், செனாப் ஆறு ஆற்றைக் கடக்க ஒரு மரப் பாலத்தையும் கட்டினர். ஜம்முவிலிருந்து சிறீநகருக்கு பனிஹால் வழியாக ஒரு வண்டி சாலை மற்றும் இராம்பனில் செனாப் ஆற்றின் மீது ஒரு தொங்கு பாலம் போன்றவற்றை அமைக்க மகாராஜா உத்தரவிட்டார் என்று சுகதேவ் சிங் சடக் என்பவர் தனது ‘மகாராஜா ரன்பீர் சிங்’ புத்தகத்தில் எழுதுகிறார். இந்த சாலை தேசிய நெடுஞ்சாலையாக மாற்றப்பட்டுள்ளது. இப்போது அது நான்குவழி பாதைகளாக மாற்றப்பட்டு வருகிறது. இந்த சாலையின் வளர்ச்சியுடன், இராம்பனும் நிறைய வளர்ச்சியடைந்தது. இப்போது அது மாவட்ட தலைமையகத்தின் அந்தஸ்தைப் பெற்றுள்ளது. Tourism Breaking News J&K|language=en-US|access-date=2017-01-18}}